
      ΕΦΕΣΗ 
Τ…………………………………………………………………., πολιτικού συνταξιούχου, πρώην Δικαστικού Λειτουργού   στ.. ……………………… με το βαθμό τ..  ………………. ….., κατοίκου …………………….., του Δήμου …………………. , του Νομού Αττικής, οδός……………………., Τ.Θ. ………, Τ.Κ ………, Α.Φ.Μ …………….., Δ.Ο.Υ…………….., email: 





ΚΑΤΑ 

1) Της υπ’ αριθμ…………………  Συνταξιοδοτικής Πράξης, της Α ́ Διεύθυνσης Απονομής Συντάξεων & Εφάπαξ Δημοσίου Τομέα, Τμήμα Β ́, του e - ΕΦΚΑ (Ηλεκτρονικού Εθνικού Φορέα Κοινωνικής Ασφάλισης), 2) Του νομικού προσώπου δημοσίου δικαίου (ν.π.δ.δ.) με την επωνυμία «Ηλεκτρονικός Εθνικός Φορέας Κοινωνικής Ασφάλισης» (e-Ε.Φ.Κ.Α.), πρώην «Ενιαίος Φορέας Κοινωνικής Ασφάλισης» (Ε.Φ.Κ.Α.), ο οποίος εδρεύει στην Αθήνα, και εκπροσωπείται νόμιμα, και 
3) Του Ελληνικού Δημοσίου, που εδρεύει στην Αθήνα, όπως νόμιμα εκπροσωπείται από τον Υπουργό Εθνικής Οικονομίας και Οικονομικών. 



…………………………………………………………….
ΙΣΤΟΡΙΚΟ 
Είμαι πολιτικός συνταξιούχος, πρώην Δικαστικός Λειτουργός στ…, …………………………………..με το βαθμό τ…. ……………………... Αποχώρησα από την ενεργό Υπηρεσία μου στις 30/06/2025, λόγω συμπλήρωσης του προβλεπόμενου από το άρθρο 88 παρ. 5 του Συντάγματος ορίου ηλικίας μου. 

Με την συνταξιοδοτική πράξη με αριθμό ………………….., της Α ́ Διεύθυνσης Απονομής Συντάξεων & Εφάπαξ Δημοσίου Τομέα, Τμήμα Β ́, του e-ΕΦΚΑ (Ηλεκτρονικού Εθνικού Φορέα Κοινωνικής Ασφάλισης), κανονίστηκε η μηνιαία σύνταξή μου (ΑΜ ……………………..) βάσει συνολικής συντάξιμης υπηρεσίας 

από έτη 37-06-01 (ποσοστό αναπλήρωσης …………….), και ορίστηκε ότι δικαιούμαι μηνιαία σύνταξη …………………ευρώ (μικτά) από 01/08/2025 πληρωτέα από τον e-ΕΦΚΑ (υπολογισμός σύνταξης με βάση τις διατάξεις του ν. 4387/2016, εθνική σύνταξη 436,40 ευρώ και ανταποδοτική σύνταξη …………….. ευρώ), και με τα ποσοστά αναπλήρωσης των άρθρων 24 & 32 του ν. 4670/2020. 

Η ως άνω προσβαλλόμενη συνταξιοδοτική πράξη μου, εκδόθηκε αυτοματοποιημένα (και όχι από εισηγητή) με διαδικασία ταχείας (fast-track) απονομής σύνταξης, σύμφωνα με τις διατάξεις του άρθρου 1 του ν. 4554/2018 (ΦΕΚ 130, Α ́ 18/07/2018), του ν. 4921/2022 (ΦΕΚ 75, Α ́ 18/04/2022) και την αριθμ. 40066/03-05-2022 (ΦΕΚ 2152, Β ́ 03/05/2022) Απόφαση του Υπουργού Εργασίας & Κοινωνικών Υποθέσεων.
ΛΟΓΟΙ ΕΦΕΣΗΣ 

ΠΡΩΤΟΣ ΛΟΓΟΣ ΕΦΕΣΗΣ 1. Το άρθρο 26 του Συντάγματος, το οποίο περιλαμβάνεται στις μη υποκείμενες σε αναθεώρηση συνταγματικές διατάξεις, σύμφωνα με το άρθρο 110 παρ. 1 του Συντάγματος, ορίζει ότι «1. Η νομοθετική λειτουργία ασκείται από τη Βουλή κα τον Πρόεδρο της Δημοκρατίας. 2. Η εκτελεστική λειτουργία ασκείται από τον Πρόεδρο της Δημοκρατίας και την Κυβέρνηση. 3. Η δικαστική λειτουργία ασκείται από τα δικαστήρια....». Περαιτέρω, το Σύνταγμα, εξειδικεύοντας προκειμένου περί της δικαστικής λειτουργίας, τις αρχές που συνάγονται από την ανωτέρω θεμελιώδη διάταξη του άρθρου 26, ορίζει, στο μεν άρθρο 87, ότι «1. Η δικαιοσύνη απονέμεται από δικαστήρια συγκροτούμενα από τακτικούς δικαστές που απολαμβάνουν λειτουργική και προσωπική ανεξαρτησία. 2. Οι δικαστές κατά την άσκηση των καθηκόντων τους υπόκεινται μόνο στο Σύνταγμα και στους νόμους και σε καμία περίπτωση δεν υποχρεούνται να συμμορφώνονται με διατάξεις που έχουν τεθεί κατά κατάλυση του Συντάγματος. 3. (...)», στο δε άρθρο 88 παρ. 2, όπως αντικαταστάθηκε με το από 6.4.2001 Ψήφισμα της Ζ ́ Αναθεωρητικής Βουλής των Ελλήνων (Α ́ 87), ότι «Οι αποδοχές των δικαστικών λειτουργών είναι ανάλογες με το λειτούργημά τους. Τα σχετικά με τη βαθμολογική και μισθολογική τους εξέλιξη και με την κατάστασή τους γενικά καθορίζονται με 

ειδικούς νόμους...». 
2. Από το συνδυασμό των παραπάνω διατάξεων των άρθρων 26, 87 παράγραφοι 1 και 2 και 88 παρ. 2 του Συντάγματος συνάγονται τα ακόλουθα: Ο συνταγματικός νομοθέτης, για την εξασφάλιση της ανεξαρτησίας της δικαστικής λειτουργίας, η οποία αποτελεί απαραίτητη προϋπόθεση για την εξασφάλιση της παροχής στους πολίτες αποτελεσματικής δικαστικής προστασίας (σύμφωνα με το άρθρο 20 παρ. 1 του Συντάγματος, το άρθρο 6 παρ. 1 της Ευρωπαϊκής Συμβάσεως για την προάσπιση των δικαιωμάτων του ανθρώπου και των θεμελιωδών ελευθεριών, το άρθρο 19 παρ. 1 εδ. β ́ της Συνθήκης για την Ευρωπαϊκή Ένωση και το άρθρο 47 εδ. β ́ του Χάρτη των Θεμελιωδών Δικαιωμάτων της Ευρωπαϊκής Ένωσης), αναγνωρίζει λειτουργική και προσωπική ανεξαρτησία στους δικαστές που συγκροτούν τα δικαστήρια και ταυτίζει την ανεξαρτησία της δικαιοσύνης, μέσω δε αυτής την ισοτιμία της με τις άλλες δύο λειτουργίες (νομοθετική και εκτελεστική), με την ανεξαρτησία των δικαστών. Η συνταγματική προστασία της δικαστικής ανεξαρτησίας δεν διασφαλίζεται μόνο με τη θέσπιση ειδικού μισθολογικού καθεστώτος για τους εν ενεργεία δικαστικούς λειτουργούς αλλά επεκτείνεται και στο συνταξιοδοτικό καθεστώς αυτών, καθόσον και αυτό αποτελεί εγγύηση της προσωπικής και λειτουργικής ανεξαρτησίας τους. Η ευχέρεια, συνεπώς του κοινού νομοθέτη να καθορίζει τη σύνταξη των δικαστικών λειτουργών τελεί υπό τους περιορισμούς των ανωτέρω συνταγματικών διατάξεων. 

Ειδικότερα ο προσδιορισμός του ύψους της σύνταξης των δικαστικών λειτουργών δεν μπορεί να γίνει κατά τρόπο που να αποκλίνει ουσιωδώς από τις καθοριζόμενες από τις ως άνω διατάξεις του Συντάγματος αποδοχές των εν ενεργεία δικαστικών λειτουργών, στον βαθμό που κάτι τέτοιο θα μπορούσε να επηρεάσει την προσωπική και λειτουργική ανεξαρτησία τους κατά την άσκηση του λειτουργήματός τους. Επομένως, η επέμβαση του κοινού νομοθέτη στο συνταξιοδοτικό καθεστώς των δικαστικών λειτουργών είναι επιτρεπτή μόνο στο μέτρο που διατηρείται μία σταθερή αναλογία μεταξύ της σύνταξης και των συμφώνως προς το Σύνταγμα καθοριζομένων αποδοχών ενεργείας τους ώστε και μετά την αποχώρησή τους να διασφαλίζεται για αυτούς αξιοπρεπές επίπεδο διαβίωσης ανάλογο με το κύρος του λειτουργήματός τους και την ευθύνη της άσκησής του καθώς και ανάλογο με το επίπεδο διαβίωσης που τους εξασφάλιζαν οι αποδοχές που λάμβαναν  ενόψει του βαθμού που κατείχαν κατά την αποχώρησή τους από την ενεργό υπηρεσία. Με βάση τις ανωτέρω παραδοχές κρίθηκε με τις 1-4/2018 αποφάσεις του Ειδικού Δικαστηρίου του άρθρου 88 παρ. 2 του Συντάγματος ότι οι διατάξεις του άρθρου πρώτου παρ. Β υποπαρ. Β3 του ν. 4093/2012, κατά το μέρος που θεσπίζουν περαιτέρω μειώσεις στις συντάξεις των δικαστικών λειτουργών αντιβαίνουν στα άρθρα 26, 87 παρ. 1 και 88 παρ. 2 του Συντάγματος. Περαιτέρω, κρίθηκε ότι η διατάραξη της αναλογίας μεταξύ της καταβαλλόμενης στους συνταξιούχους δικαστικούς λειτουργούς σύνταξης και των αποδοχών ενεργείας, η οποία είχε επέλθει με τις ανωτέρω διατάξεις του ν. 4093/2012, επιτάθηκε με τις διατάξεις του ν. 4387/2016, ενόψει, μεταξύ άλλων, του χαμηλού ύψους κλιμάκωσης των προβλεπόμενων από το άρθρο 8 του τελευταίου νόμου ποσοστών αναπλήρωσης, με βάση τα οποία υπολογίζεται το ανταποδοτικό τμήμα σύνταξης. Όπως δε έγινε δεκτό με την 2/2022 απόφαση του ίδιου ως άνω Ειδικού Δικαστηρίου, τα ίδια αναφορικά με τη διάρρηξη της σχέσης μεταξύ μισθού ενεργείας και σύνταξης των δικαστικών λειτουργών ισχύουν και στην περίπτωση των συνταξιοδοτούμενων το πρώτον υπό την ισχύ του ν. 4387/2016, η σύνταξη των οποίων, κατά το ανταποδοτικό της μέρος, κανονίζεται με βάση τα ποσοστά αναπλήρωσης του άρθρου 8 του νόμου αυτού (βλ. και σκέψη 11 της 255/2021 του Μισθοδικείου). Ακόμα με την ίδια απόφαση έγινε δεκτό ότι στην περίπτωση των δικαστικών λειτουργών που καθίστανται το πρώτον συνταξιούχοι υπό την ισχύ των διατάξεων του ν. 4387/2016, το ζήτημα της διάρρηξης της σταθερής αναλογίας μισθού ενεργείας και σύνταξης τίθεται με μεγαλύτερη επίταση, δοθέντος ότι στο σύστημα αυτό η βάση εφαρμογής των ποσοστών αναπλήρωσης, ήτοι ο μέσος όρος των μηνιαίων υποκείμενων σε εισφορές αποδοχών του ασφαλισμένου καθόλη τη διάρκεια του εργασιακού του βίου, υπολείπεται του συντάξιμου μισθού επί του οποίου είχαν κανονισθεί οι ήδη καταβαλλόμενες κατά την έναρξη ισχύος του νόμου αυτού στους παλαιούς συνταξιούχους συντάξεις. 

Εξάλλου, με την 255/2021 απόφαση του αυτού ως άνω Ειδικού Δικαστηρίου κρίθηκε ότι οι διατάξεις του άρθρου 120 του ν. 4623/2019, με το οποίο ορίσθηκε ότι το συνολικό ακαθάριστο ποσό κάθε μηνιαίας κύριας σύνταξης ανέρχεται κατ’ ανώτατο όριο στο 12/πλάσιο της εθνικής σύνταξης που αντιστοιχεί σε 20 χρόνια ασφάλισης, αντίκειται στις προαναφερθείσεςσυνταγματικές διατάξεις κατά το μέρος που αφορούν τους συνταξιούχους δικαστικούς λειτουργούς και, επομένως, αυτές δεν μπορούν να εφαρμοστούν για τον προσδιορισμό της σύνταξης αυτών. Τέλος, με τις αποφάσεις 1-4/2018 και 255, 256/2021 του ίδιου ως άνω Ειδικού Δικαστηρίου κρίθηκε ότι, δοθέντος ότι οι ανωτέρω διατάξεις του ν. 4093/2012 και του ν. 4387/2016 δεν μπορούν να εφαρμοστούν ως ανίσχυρες, για τον κανονισμό της σύνταξης είναι εφαρμοστέες οι προϊσχύουσες αυτών διατάξεις. Εκ της κρίσης αυτής του Μισθοδικείου συνάγεται ότι εφαρμοστέες για τον κανονισμό της σύνταξης των δικαστικών λειτουργών είναι οι διατάξεις του άρθρου 9 του Κώδικα Πολιτικών και Στρατιωτικών Συντάξεων και συνεπώς η σύνταξη αυτών πρέπει να κανονιστεί αναλόγως με τα έτη υπηρεσίας τους με βάση τον βασικό μισθό του βαθμού αποχώρησής τους συνυπολογιζομένου του αντίστοιχου χρονοεπιδόματος και της πάγιας αποζημίωσης, με ποσοστό 800/1000 ή προσαυξανομένου αυτού του ποσοστού των χιλιοστών αναλόγως με βάση τα έτη υπηρεσίας τους, και χωρίς κατά την καταβολή της σύνταξης να επιβληθεί το αντισυνταγματικό πλαφόν του άρθρου 120 του ν. 4387/2016 (βλ. τις υπ’ αριθμ. 1330/2023, 1331/2023 και 1332/2023 αποφάσεις της Ολομέλειας του Ελεγκτικού Συνεδρίου, που εκδόθηκαν με τη διαδικασία της πρότυπης δίκης, και τις υπ’ αριθμ. 889/2025 και 890/2025 αποφάσεις του Τρίτου Τμήματος του Ελεγκτικού Συνεδρίου), με τις οποίες επιλύθηκαν τα ίδια νομικά ζητήματα που αφορούν την υπό κρίση έφεσή μου. 
3. Με τον ν. 4387/12-5-2016 εισήχθη νέο, ενιαίο σύστημα κοινωνικής ασφάλισης, κατά τα ήδη εκτεθέντα, στο οποίο υπάγονται όλοι ανεξαιρέτως οι απασχολούμενοι, δηλαδή πέραν των απασχολουμένων στον ιδιωτικό τομέα και οι υπάλληλοι και λειτουργοί του Δημοσίου, καθώς και οι αντίστοιχες κατηγορίες συνταξιούχων. Συνεπώς, πρόθεση του νομοθέτη είναι να διέπονται και οι δικαστικοί λειτουργοί, εν ενεργεία και συνταξιούχοι, από τις διατάξεις του ν. 4387/2016. Ανεξαρτήτως, όμως, εάν η θέσπιση, αδιακρίτως, ενιαίων κανόνων επιβολής εισφορών και χορήγησης ασφαλιστικών παροχών για όλες τις κατηγορίες απασχολουμένων και συνταξιούχων, στο πλαίσιο ενιαίου φορέα, οργανωμένου ως φορέα κοινωνικής ασφάλισης, και ιδιαιτέρως αν η υπαγωγή στο φορέα αυτόν λειτουργών και υπαλλήλων του Δημοσίου, είναι ή όχι αντίθετη προς το άρθρο 4 του Συντάγματος ή προς άλλες τυχόν συνταγματικές διατάξεις, καθώς και αν η αναφερόμενη στο τρίτο Μνημόνιο δέσμευση για ενοποίηση όλων των ταμείων κοινωνικής ασφάλισης σε μία ενιαία οντότητα αφορά και το φορέα παροχής της σύνταξης των δημοσίων λειτουργών, υπαλλήλων και στρατιωτικών (βλ. απόφαση Ελεγκτικού Συνεδρίου Ολομ. 244/2017 σκέψεις VI. A., A.1. και Α.2, Χ. Α.2 και Α.4), πάντως εν προκειμένω, από τις προπαρασκευαστικές εργασίες ψήφισης του ν. 4387/2016, και ιδίως από την αιτιολογική του έκθεση, την έκθεση της Επιστημονικής Υπηρεσίας της Βουλής, τα πρακτικά συνεδριάσεων της Βουλής και τις μελέτες που συνοδεύουν τον εν λόγω νόμο, ουδόλως προκύπτει ότι ελήφθη υπόψη οποιοδήποτε στοιχείο, το οποίο να αφορά ειδικώς το κατοχυρωμένο από τα άρθρα 26, 87 παρ. 1 και 88 παρ. 2 του Συντάγματος μισθολογικό και συνταξιοδοτικό καθεστώς των δικαστικών λειτουργών, όπως ανωτέρω αναπτύσσεται στην οικεία σκέψη, ως εκ τούτου δε οι διατάξεις των άρθρων 1, 2, 4, 6, 7, και 8 του ν. 4387/2016, με τις οποίες θεμελιώνεται ενιαία αντιμετώπιση των δικαστικών λειτουργών με την υπαγωγή τους με τους λοιπούς εργαζομένους σε κοινό ασφαλιστικό καθεστώς, είναι αντίθετες με τα παραπάνω άρθρα του Συντάγματος και ως εκ τούτου μη εφαρμοστέες. 

4. Στην προκειμένη περίπτωση, η μηνιαία κύρια σύνταξή μου γήρατος κανονίστηκε με βάση τις διατάξεις του ν. 4387/2016, ως εξής: ακαθάριστο ποσό σύνταξης ύψους …………ευρώ (436,40 ευρώ εθνική σύνταξη + ……………. ευρώ ανταποδοτική σύνταξη), με ποσοστό αναπλήρωσης ………….. % σύμφωνα με τις διατάξεις των άρθρων 24 και 32 του ν. 4670/2020. 

Αν όμως η σύνταξή μου κανονιζόταν με βάση το προϊσχύσαν του ν. 4387/2016 συνταξιοδοτικό καθεστώς, ήτοι με βάση το άρθρο 9 του Κώδικα Πολιτικών και Στρατιωτικών Συντάξεων (π.δ. 169/2007, Α ́ 210) σύμφωνα με όσα έγιναν δεκτά με την 255/2021 απόφαση του Μισθοδικείου, υπολογιζόμενη με βάση την τελευταία μισθοδοσία μου του μηνός Ιουνίου 2026 (βασικός μισθός……………… ευρώ + χρονοεπίδομα 60% ………………. ευρώ + πάγια αποζημίωση …………….. ευρώ, και με συνολική συντάξιμη υπηρεσία από έτη 37- 06-01 ήτοι 38 έτη συνολική σύνταξιμη υπηρεσία σύμφωνα με το άρθρο 14 παρ. 2 του π.δ. 169/2007 που αντιστοιχούν ΧΙΛΙΟΣΤΑ 848/1000), αυτή θα ανερχόταν στο ακαθάριστο ποσό των …………. ευρώ και συν το επίδομα εξομάλυνσης 207,00 ευρώ, η καταβλητέα σύνταξη θα ανερχόταν στο συνολικό ποσό των …….6.500,99 ευρώ (μικτά) (6.293,99 ευρώ + 207,00 ευρώ). Από τα παραπάνω προκύπτει ότι ακόμα και λαμβανομένων υπόψη εκ των αποδοχών ενεργείας μόνο εκείνων που συνιστούν τον συντάξιμο μισθό (Β.Μ 4.110.10 ευρώ + Χ.Ε 60% 2.466,06 ευρώ + ΠΑΓ. ΑΠΟΖ. 846,00 ευρώ = 7.422,16 ευρώ), η απώλεια που επήλθε σε σχέση με την κανονισθείσα με βάση τον ν. 4387/2016 μηνιαία σύνταξη ποσού 3.262,17 ευρώ (μικτά) υπολείπεται σε ποσοστό ανώτερο του 50% των συντάξιμων αποδοχών ενεργείας. Συνεπώς, ο τρόπος υπολογισμού της σύνταξής μου σύμφωνα με τις διατάξεις του ν. 4387/2016 υπολείπεται έναντι της σύνταξης που θα προέκυπτε αν αυτή είχε υπολογιστεί με βάση το άρθρο 9 του Συνταξιοδοτικού Κώδικα, εφόσον οι συντάξιμες αποδοχές μου είναι τέτοιου ύψους και κλιμάκωσης ώστε ο υπολογισμός της σύνταξής μου σύμφωνα με τις διατάξεις του ανωτέρω νόμου επιφέρει διάρρηξη της επιβαλλόμενης εκ του Συντάγματος σταθερής αναλογίας μεταξύ των αποδοχών ενεργείας και της σύνταξης (σκ. 23 της 2/2022 απόφασης). 
5. Ενόψει αυτών μη νομίμως υπολογίστηκε η σύνταξή μου με βάση τις αντισυνταγματικές διατάξεις του ν. 4387/2016, και μετά από αυτά πρέπει να ακυρωθεί άλλως να μεταρρυθμιστεί η προσβαλλόμενη συνταξιοδοτική πράξη, ώστε να υπολογιστεί η σύνταξή μου με βάση το ακαθάριστο ποσό των ……………….    ευρώ (βασικός μισθός …………..ευρώ + χρονοεπίδομα 60% …………….. ευρώ + πάγια αποζημίωση ………………..= ……………ευρώ Χ …………/1000) συν το επίδομα εξομάλυνσης 207,00 ευρώ, που προκύπτει από την εφαρμογή του άρθρου 9 του Κώδικα Πολιτικών και Στρατιωτικών Συντάξεων και στο οποίο θα ανερχόταν η σύνταξή μου εάν δεν είχε χωρήσει ο ερειδόμενος στις αντισυνταγματικές διατάξεις του ν. 4387/2016 κανονισμός της σύνταξής μου. Τέλος, κατά την καταβολή της σύνταξης αυτής, δεν πρέπει να εφαρμοστεί το αντισυνταγματικό πλαφόν του άρθρου 120 του ν. 4623/2019 (περί ανωτάτου ορίου σύνταξης), το οποίο κρίθηκε αντισυνταγματικό για τους δικαστικούς λειτουργούς με την 255/2021 απόφαση του Ειδικού Δικαστηρίου. 
ΔΕΥΤΕΡΟΣ ΛΟΓΟΣ ΕΦΕΣΗΣ 
Κατ’ ακολουθίαν των ανωτέρω, το Ειδικό Δικαστήριο έκρινε με συνεχείς αποφάσεις του περί της διάρρηξης της κατά τα ανωτέρω σταθερής αναλογίας μεταξύ των αποδοχών ενεργείας και των συντάξεων, κατόπιν σύγκρισης των καθαρών αποδοχών ενεργείας μετά τη φορολόγηση αυτών - ως αποδοχών ενεργείας νοουμένων εκείνων που συναρτώνται με το παρεχόμενο δικαιοδοτικό έργο μη περιλαμβανομένων σε αυτές των ποσών που χορηγούνται ως αντιστάθμισμα δαπανών στις οποίες οι δικαστικοί λειτουργοί υποβάλλονται για την αποτελεσματική άσκηση του λειτουργήματός τους - με το καθαρό ποσό της σύνταξης μετά τον φόρο (βλ. σκ. 8 και 17 της 1/2018 απόφασης και σκέψη 6γ, στο τέλος, της πρόσφατης απόφασης 1595/2025 Τρίτου Τμήματος Ελεγκτικού Συνεδρίου). 

Στην προκειμένη περίπτωση, οι καθαρές μηνιαίες αποδοχές μου κατά τον χρόνο αποχώρησής μου από την Υπηρεσία τον μήνα Ιούνιο του έτους 2026 ήταν ………………. ευρώ μετά τον φόρο, σύμφωνα με το μηνιαίο εκκαθαριστικό μου του μηνός Ιουνίου 2026 { βασικός μισθός ……………….ευρώ + χρονοεπίδομα 60% ……………….. ευρώ + πάγια αποζημίωση ……………….ευρώ (που συνιστούν τον συντάξιμο μισθό) }. Χωρίς συνυπολογισμό σε αυτές, κατά τα ανωτέρω, των ποσών που μου χορηγούνταν μηνιαίως ως αντιστάθμισμα δαπανών,( ήτοι επίδομα μεταπτυχιακών σπουδών ποσό 45,00 ευρώ, έξοδα παράστασης ειδικού μισθολογίου δικαστικών λειτουργών ποσό 178,00 ευρώ και επίδομα ταχύτερης και αποτελεσματικότερης διεκπεραίωσης υποθέσεων (βιβλιοθήκης) ειδικού μισθολογίου δικαστικών λειτουργών ποσού 854,00 ευρώ), προκύπτει ποσό ………………. ευρώ , και με συνολική συντάξιμη υπηρεσία από έτη 37-06-01 ήτοι 38 έτη συνολική σύνταξιμη υπηρεσία (σύμφωνα με το άρθρο 14 παρ. 2 του π.δ. 169/2007 που αντιστοιχούν ΧΙΛΙΟΣΤΑ 848/1000), η καθαρή μηνιαία σύνταξή μου πρέπει να ανέρχεται στο ποσό των …………….     ευρώ (……………Χ  848/1000 =3.670,54) . 
Ακολούθως, ………………. ευρώ - ………ευρώ = 1.498,78 ευρώ, το οποίο ποσό καταδεικνύει τη μείωση της καθαρής σύνταξής μου σε σύγκριση με το προϊσχύσαν του ν. 4387/2016 συνταξιοδοτικό καθεστώς, ήτοι με βάση το άρθρο 9 του Κώδικα Πολιτικών και Στρατιωτικών Συντάξεων (π.δ. 169/2007). 

Ωστόσο, το καθαρό ποσό της μηνιαίας κύριας σύνταξης γήρατος που λαμβάνω μετά τον φόρο ανέρχεται στο ποσό των ………………… ευρώ, σύμφωνα με το μηνιαίο ενημερωτικό σημείωμα πληρωμής σύνταξης του μηνός ……………….. 2026, με αποτέλεσμα η μηνιαία σύνταξή μου να υπολείπεται των αποδοχών ενεργείας σε ποσοστό ανώτερο του 40% κατόπιν σύγκρισης αυτών, και συνεπώς παραβιάζεται η επιβαλλόμενη από το ειδικό συνταξιοδοτικό καθεστώς σταθερή αναλογία μεταξύ των αποδοχών ενεργείας μου και της σύνταξής μου. 

Τέλος, αν η σύνταξή μου υπολογιζόταν με βάση το προϊσχύσαν του ν. 4387/ 2016 συνταξιοδοτικό καθεστώς, ήτοι με βάση το άρθρο 9 του Κώδικα Πολιτικών και Στρατιωτικών Συντάξεων (π.δ. 169/2007), η μηνιαία σύνταξή μου θα ανερχόταν στο ποσό των ……………… ευρώ (μικτά) και στο καθαρό ποσό των ……………. ευρώ, το οποίο αναλύεται ως εξής: ……………..ευρώ Χ 14% = …………ευρώ (ΕΑΣ) Ν. 3865/2010), στην συνέχεια…………… ευρώ - ……….. ευρώ (ΕΑΣ)=…………… ευρώ - 1.200 ευρώ = ………………ευρώ Χ 20% = ……………ευρώ (ΜΕΙΩΣΗ Ν. 4024/2011), ακολούθως ………….. ευρώ - …………….910,13 ευρώ = 5.590,86 ευρώ - 878,17 ευρώ = 4.712,69 ευρώ - 1.300 ευρώ = 3.412,69 ευρώ Χ 12% = 409,52 ευρώ (ΜΕΙΩΣΗ Ν. 4051/2012). Άρα, 6500,99 ευρώ - 910,13 ευρώ - 878,17 ευρώ - 409,52 ευρώ = 4.303,17 ευρώ (μικτά) μείον περίθαλψη 6% ποσό 390,05 ευρώ (6.500,99 ευρώ Χ 6%) μείον φόρος 10% ποσό 430,31 ευρώ = 3.482,81 ευρώ (καθαρό ποσό σύνταξης). 

Ακολούθως, 3.482,81 ευρώ - 2.171,76 ευρώ = 1.311,05 ευρώ, το οποίο ποσό καταδεικνύει τη μείωση της καθαρής σύνταξής μου σε σύγκριση με το προϊσχύσαν του ν. 4387/2016 συνταξιοδοτικό καθεστώς, ήτοι με βάση το άρθρο 9 του Κώδικα Πολιτικών και Στρατιωτικών Συντάξεων (π.δ. 169/2007). 
ΤΡΙΤΟΣ ΛΟΓΟΣ ΕΦΕΣΗΣ 
Κατ’ ακολουθίαν των ανωτέρω, στην ως άνω προσβαλλόμενη συνταξιοδοτική πράξη μου αναγράφεται λανθασμένα ως ημερομηνία τερματισμού της συντάξιμης υπηρεσίας μου 01/07/2025 αντί της ορθής ημερομηνίας 30/06/2025, καθώς επίσης αναγράφεται λανθασμένα ως ημερομηνία της έναρξης συνταξιοδότησής μου 01/08/2025, αντί της ορθής ημερομηνίας 01/07/2025. 
Επειδή, έχω υποβάλει την από 29/12/2025 και με αριθμ. Πρωτ………./30-12- 2025 αίτηση - ένστασή μου προς τον e - ΕΦΚΑ (Α ́ Διεύθυνση Απονομής Συντάξεων & Εφάπαξ Δημοσίου Τομέα, Τμήμα Β ́, Φιλελλήνων 13-15, ΤΚ 10557, Αθήνα), ζητώντας την διόρθωση της ως άνω συνταξιοδοτικής πράξης μου ως προς την ημερομηνία τερματισμού της συντάξιμης υπηρεσίας μου και ως προς την ημερομηνία της έναρξης συνταξιοδότησής μου, η οποία αίτηση - ένστασή μου εκκρεμεί ακόμη. Επειδή, η παρούσα έφεσή μου είναι νόμιμη, παραδεκτή και βάσιμη, ασκείται δε εμπροθέσμως, μέσα σε προθεσμία εξήντα (60) ημερών από την κοινοποίηση της υπαριθμ.………………. ………………     προσβαλλομένης συνταξιοδοτικής πράξης, η οποία θεωρείται ότι έγινε στις 16-11-2025, οπότε η προθεσμία των εξήντα (60) ημερών αρχίζει από 17-11-2025, και ασκείται με προφανές έννομο συμφέρον. 
Επειδή, έχω καταβάλει το εκ του νόμου οριζόμενο παράβολο δημοσίου ποσού 50,00 ευρώ, σύμφωνα με τον κωδικό πληρωμής e-παράβολο της Γενικής Γραμματείας Πληροφοριακών Συστημάτων και την απόδειξη εξόφλησης αυτού. 
Επειδή, προσκομίζω το γραμμάτιο είσπραξης του Δικηγορικού Συλ-λόγου ………………… τ      πληρεξουσ…..    μου δικηγόρου. 



ΓΙΑ ΤΟΥΣ ΛΟΓΟΥΣ ΑΥΤΟΥΣ

 και με τη ρητή επιφύλαξη παντός νομίμου δικαιώματός μου 





ΖΗΤΩ 
Να γίνει δεκτή η παρούσα έφεσή μου. Να ακυρωθεί άλλως να μεταρρυθμιστεί η προσβαλλόμενη υπ’ αριθμ………………. συνταξιοδοτική πράξη μου, της Α ́ Διεύθυνσης Απονομής Συντάξεων & Εφάπαξ Δημοσίου Τομέα, Τμήμα Β ́, του e - ΕΦΚΑ (Ηλεκτρονικού Εθνικού Φορέα Κοινωνικής Ασφάλισης) και να επανακανονιστεί η σύνταξή μου, σύμφωνα με τις διατάξεις του άρθρου 9 του Συνταξιοδοτικού Κώδικα (Π.Δ. 169/2007), πληρωτέα από τον ως άνω φορέα από 01/07/2026 Να διορθωθεί η ως άνω συνταξιοδοτική πράξη μου ως προς την ημερομηνία τερματισμού της συντάξιμης υπηρεσίας μου, αντί της λανθασμένης 01/07/2025 στην ορθή 30/06/2025, καθώς επίσης ως προς την ημερομηνία της έναρξης συνταξιοδότησής μου, αντί της λανθασμένης 01/08/2025 στην ορθή 01/07/2025, καθώς και να μου καταβληθούν τα αναδρομικά ποσά των συντάξεων που δικαιούμαι από 01/07/2025. Να καταδικαστεί ο e-ΕΦΚΑ στην δικαστική μου δαπάνη. 

Πληρεξούσ…  δικηγόρο και αντίκλητο διορίζω. τ.  ..……………….. …………… .του.……………(Α.Μ.Δ.Σ.Α  4481, οδός………………………….., Τ.Κ ……………, τηλ. …………………….., email : ……………………. 




Ο/Η.   ΠΛΗΡΕΞΟΥΣ…   ΔΙΚΗΓΟΡΟΣ 

